CELEX: 62020CA0603
Language: el
Date: 2021-03-24 00:00:00
Title: Υπόθεση C-603/20: Απόφαση του Δικαστηρίου (πέμπτο τμήμα) της 24ης Μαρτίου 2021 [αίτηση του High Court of Justice, Family Division (England and Wales) (Ηνωμένο Βασίλειο) για την έκδοση προδικαστικής αποφάσεως] — SS κατά MCP [Προδικαστική παραπομπή – Επείγουσα προδικαστική διαδικασία – Χώρος ελευθερίας, ασφάλειας και δικαιοσύνης – Δικαστική συνεργασία σε αστικές υποθέσεις – Κανονισμός (ΕΚ) 2201/2003 – Άρθρο 10 – Διεθνής δικαιοδοσία σε διαφορές γονικής μέριμνας – Απαγωγή παιδιού – Διεθνής δικαιοδοσία των δικαστηρίων κράτους μέλους – Εδαφικό πεδίο εφαρμογής – Μετακίνηση παιδιού σε τρίτο κράτος – Απόκτηση συνήθους διαμονής σε αυτό το τρίτο κράτος]

17.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/5
            
         
      Απόφαση του Δικαστηρίου (πέμπτο τμήμα) της 24ης Μαρτίου 2021 [αίτηση του High Court of Justice, Family Division (England and Wales) (Ηνωμένο Βασίλειο) για την έκδοση προδικαστικής αποφάσεως] — SS κατά MCP
      (Υπόθεση C-603/20) (1)
      
      (Προδικαστική παραπομπή - Επείγουσα προδικαστική διαδικασία - Χώρος ελευθερίας, ασφάλειας και δικαιοσύνης - Δικαστική συνεργασία σε αστικές υποθέσεις - Κανονισμός (ΕΚ) 2201/2003 - Άρθρο 10 - Διεθνής δικαιοδοσία σε διαφορές γονικής μέριμνας - Απαγωγή παιδιού - Διεθνής δικαιοδοσία των δικαστηρίων κράτους μέλους - Εδαφικό πεδίο εφαρμογής - Μετακίνηση παιδιού σε τρίτο κράτος - Απόκτηση συνήθους διαμονής σε αυτό το τρίτο κράτος)
      (2021/C 189/06)
      Γλώσσα διαδικασίας: η αγγλική
      
         Αιτούν δικαστήριο
      
      High Court of Justice, Family Division (England and Wales)
      
         Διάδικοι στην υπόθεση της κύριας δίκης
      
      SS
      
         κατά
      
      MCP
      
         Διατακτικό
      
      Το άρθρο 10 του κανονισμού (ΕΚ) 2201/2003 του Συμβουλίου, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας ο οποίος καταργεί τον κανονισμό (ΕΚ) αριθ. 1347/2000, όπως τροποποιήθηκε με τον κανονισμό (ΕΚ) 2116/2004 του Συμβουλίου, της 2ας Δεκεμβρίου 2004, έχει την έννοια ότι δεν εφαρμόζεται σε περίπτωση που διαπιστώνεται ότι ένα παιδί έχει, κατά την ημερομηνία άσκησης της αγωγής σχετικά με τη γονική μέριμνα, αποκτήσει τη συνήθη διαμονή του σε τρίτο κράτος κατόπιν απαγωγής και μετακίνησής του στο κράτος αυτό. Στην περίπτωση αυτή, η διεθνής δικαιοδοσία του επιληφθέντος δικαστηρίου πρέπει να καθορίζεται σύμφωνα με τις εφαρμοστέες διεθνείς συμβάσεις ή, ελλείψει τέτοιας διεθνούς σύμβασης, σύμφωνα με το άρθρο 14 του κανονισμού 2201/2003.
      
         (1)  ΕΕ C 28 της 25.01.2021.